cyanic-selkie/wikianc huggingface dataset:
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 4
เขตเลือกตั้งที่ 4 ประกอบด้วยอำเภอสิเกา อำเภอกันตัง และอำเภอย่านตาขาว (เฉพาะตำบลทุ่งค่าย ตำบลเกาะเปียะ ตำบลย่านตาขาว และตำบลทุ่งกระบือ)
วัดพระธาตุผาซ่อนแก้ว
วัดพระธาตุผาซ่อนแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ บริเวณเนินเขาในหมู่ของหมู่บ้านทางแดง หมู่ที่ 7 ตำบลแคมป์สน อำเภอเขาค้อ จังหวัดเพชรบูรณ์
ประวัติ
เดิมที่ดินบริเวณนี้เป็นของคุณภาวิณี โชติกูล และ คุณอุไร โชติกูล ด้วยความที่มีจิตศรัทธาจึงซื้อที่ดินถวาย 25 ไร่ ต่อมาผู้จิตศรัทธาเข้าร่วมถวายกันเพิ่ม จนมีที่ดินรวม 91 ไร่ ในปี พ.ศ. 2547 ได้มีการจัดสร้าง พระเจดีย์พระธาตุผาซ่อนแก้ว สิริราชย์ธรรมนฤมิตร หลังจากที่หลวงพ่อปารมี สุรยุทโธ (หลวงพ่อยงยุทธ) และพระอาจารย์อำนาจ โอภาโส ได้ไปผาซ่อนแก้วเพื่อปฏิบัติธรรม โดยมีเพียงกระต๊อบมุงจากเล็ก ๆ เป็นกุฏิ 2 หลังเท่านั้น หลังจากนั้นญาติธรรมก็มาช่วยกัน พุทธสถานที่ห่มคลุมด้วยไม้ต้น ไม้ดอกนานาพันธุ์จากผู้นำมาบริจาค ที่พักปฏิบัติธรรม 44 หลัง กุฏิ 19 หลัง ศาลาอเนกประสงค์ ศาลาปฏิบัติธรรม 4 ชั้น และเจดีย์พระธาตุ 9 ชั้น ญาติธรรมรวมทั้งครูบาอาจารย์เห็นด้วย และสนับสนุนให้สร้างเจดีย์ ณ บริเวณสูงสุดของวัดขึ้นเป็นพุทธบูชาและประดิษฐานพระบรมสารีริกธาตุ วัดในขณะนั้นมีชื่อว่า พุทธธรรมสถานผาซ่อนแก้ว ต่อมาจัดตั้งเป็นวัดชื่อ วัดพระธาตุผาแก้ว เมื่อวันที่ 1 กรกฎาคม พ.ศ. 2553 ได้เปลี่ยนชื่อมาเป็น "วัดพระธาตุผาซ่อนแก้ว" เมื่อวันที่ 30 พฤษภาคม พ.ศ. 2556 เพื่อให้สอดคล้องกับบริเวณที่ตั้ง ซึ่งแต่เดิมชาวบ้านเรียกกันว่า ผาซ่อนแก้ว วัดได้รับพระราชทานวิสุงคามสีมาเมื่อปี พ.ศ. 2559
อาคารเสนาสนะ
อาคารเสนาสนะของวัดมีความโดดเด่นสะดุดตา มีการสร้างเจดีย์บนภูเขาของผาซ่อนแก้ว ใช้เครื่องเบญจรงค์ เครื่องประดับ ลูปัด ลูกแก้ว กระเบื้องสี มาตกแต่งพื้นผิวของพระธาตุ และพื้นโดยรอบ ยังมีการซ่อนปริศนาธรรมไว้ด้วย วัดมีมหาวิหารพระพุทธเจ้า 5 องค์ ประดิษฐานพระบรมสารีริกธาตุ และมีจุดชมวิวบนเขาค้อ สำหรับบริเวณสำหรับผู้ปฏิบัติธรรม ได้แก่ อาคารสัจปารมี กุฏิที่พัก เรือนไทย และหอฉัน
เกมแห่งศตวรรษ (หมากรุก)
เกมหมากรุกแห่งศตวรรษ (The Game of the Century) เป็นการแข่งขันหมากรุกระหว่าง บ็อบบี ฟิชเชอร์ กับ โดนัล เบิร์น (Donald Byrne) ใน Rosenwald Memorial ทัวร์นาเม้นต์ ที่จัดขึ้น ณ สโมสรหมากรุกมาร์แชล (Marshall Chess CLub) ในมหานครนิวยอร์กเมื่อปี ค.ศ. 1956 ในขณะที่ บ็อบบี ฟิชเชอร์ มีอายุได้เพียง 13 ปี. ชัยชนะของฟิชเชอร์ซึ่งเป็นเด็กอายุเพียง 13 ปี ต่อ โดนัล เบิร์น ซึ่งเป็นนักหมากรุกอันดับต้น ๆ ของสหรัฐอเมริกาในขณะนั้น ทำให้วงการหมากรุกตกตะลึงในทักษะการเดินหมากที่สวยงามและสร้างสรรค์ของฟิชเชอร์ จนนิตยสารหมากรุกชั้นนำอย่าง Chess Review ได้ขนานนามการแข่งขันแมตช์นี้ว่า "เกมแห่งศตวรรษ" และทำให้ บ็อบบี ฟิชเชอร์ มีชื่อเสียงไปทั่วทั้งวงการหมากรุกในฐานะนักหมากรุกอัฉริยะรุ่นเยาว์ (chess prodigy).
เกมแห่งศตวรรษ
'''นิวยอร์ค, ตุลาคม ค.ศ. 1956 (โรเซนวัลด์ เมมโมเรียล)''', รอบที่ 8
กรุนเฟล ดีเฟนส์
'''1. Nf3 Nf6; 2. c4 g6; 3. Nc3 Bg7; 4. d4 0-0'''
ฟิชเชอร์เริ่มเกมด้วยหลักการแบบไฮเปอร์โมเดิร์น เพื่อเชื้อเชิญให้เบิร์นเดินเบี้ยมาคุมพื้นที่กลางกระดาน.
'''5. Bf4 d5; 6. Qb3 dxc4'''
ฟิชเชอร์พยายามโต้แย้งพื้นที่กลางกระดานด้วยการเดินเบี้ยไป d5 แต่เบิร์นกดดันตำแหน่ง d5 ด้วย Qb3 ฟิชเชอร์จึงยอมละพื้นที่.
'''7. Qxc4 c6; 8. e4 Nbd7; 9. Rd1 Nb6; 10. Qc5?'''
เบิร์นขยับควีนเข้ามาอยู่ในตารางที่ล่อแหลมทำให้ บ็อบบี เริ่มได้เปรียบเพราะหมากของบ็อบบีได้รับการพัฒนามากกว่า และคิงของฝ่ายดำก็เข้าป้อม (แคสเซิ่ล) แล้ว.
'''10. ... Bg4; 11. Bg5?''' (ดูตาราง)
เบิร์นเคลื่อนบิชอปไป g5 เพื่อตรึงอัศวินของดำไว้ที่ไฟล์ f ไม่ให้ดำพัฒนาเบี้ยมา e5 ได้
11... Na4 !!
'''12. Qa3 Nxc3 13. bxc3 Nxe4!'''
'''14. Bxe7 Qb6 15. Bc4'''
15... Nxc3! '''16. Bc5 Rfe8+ 17. Kf1''' (ดู ตารางประกอบ)
17... Be6!!
18... Bxc4+
'''19. Kg1 Ne2+ 20. Kf1 Nxd4+ 21. Kg1 '''
'''21... Ne2+ 22. Kf1 Nc3+ 23. Kg1 axb6'''
24. Qb4 Ra4!
25. Qxb6
'''26. h3 Rxa2 27. Kh2 Nxf2 28. Re1 Rxe1 29. Qd8+ Bf8 30. Nxe1 Bd5 31. Nf3 Ne4 32. Qb8 b5'''
'''33. h4 h5 34. Ne5 Kg7'''
35. Kg1 Bc5+ (see diagram)
'''36. Kf1 Ng3+ 37. Ke1 Bb4+'''
'''38. Kd1 Bb3+ 39. Kc1 Ne2+ 40. Kb1 Nc3+ 41. Kc1 Rc2 '''
เอเอฟซีแชมเปียนส์ลีก 2020 รอบแพ้คัดออก
เอเอฟซีแชมเปียนส์ลีก 2020 รอบแพ้คัดออก จะลงเล่นตั้งแต่วันที่ 26 กันยายน ถึง 19 ธันวาคม พ.ศ. 2563 ใน ประเทศกาตาร์. ทั้งหมด 16 ทีมที่เข้าร่วมในรอบแพ้คัดออกที่จะตัดสินหาทีมแชมเปียนส์ของ เอเอฟซีแชมเปียนส์ลีก 2020.
ทีมที่เข้ารอบ
ชนะเลิศและรองชนะเลิศของแต่ละทีมจากแปดกลุ่มใน รอบแบ่งกลุ่ม ได้ผ่านเข้าสู่รอบ 16 ทีมสุดท้าย, กับสองโซนตะวันตก (กลุ่ม เอ–ดี) และโซนตะวันออก (กลุ่ม อี–เอช) มีแปดทีมที่เข้ารอบ.
ตารางการแข่งขัน
ตารางการแข่งขันของแต่ละรอบมีดังนี้.
ตามโปรแกรมเดิม, ตามแผนที่วางไว้ก่อนหน้านี้ การแพร่ระบาดของโควิด-19, เป็นไปดังนี้.
หลังจากการประชุมกับตัวแทนสมาคมจากชาติสมาชิกจากโซนตะวันออกได้จัดขึ้นในวันที่ 2 มีนาคม พ.ศ. 2563 และจากโซนตะวันตกได้จัดขึ้นในวันที่ 7–8 มีนาคม พ.ศ. 2563, ได้มีการตกลงกันว่า รอบ 16 ทีมสุดท้าย, รอบก่อนรองชนะเลิศและรอบรองชนะเลิศจะถูกย้ายไปเป็นวันที่ 10–12 และ 24–26 สิงหาคม, 14–16 และ 28–30 กันยายน, และ 20–21 และ 27–28 ตุลาคม.
เมื่อวันที่ 9 กรกฎาคม พ.ศ. 2563, เอเอฟซีได้ประกาศกำหนดการแข่งขันใหม่สำหรับแมตช์ที่เหลือ, กับแมตช์ทั้งหมดก่อนรอบชิงชนะเลิศจะลงเล่นที่สนามเป็นกลาง. โซนตะวันตก รอบ 16 ทีมสุดท้าย, รอบก่อนรองชนะเลิศและรอบรองชนะเลิศจะลงเล่นในวันที่ 26–27 กันยายน, 30 กันยายน และ 3 ตุลาคม, และโซนตะวันออก รอบ 16 ทีมสุดท้าย, รอบก่อนรองชนะเลิศและรอบรองชนะเลิศ จะลงเล่นในวันที่ 3–4 พฤศจิกายน, 25 พฤศจิกายน และ 28 พฤศจิกายน. รอบชิงชนะเลิศจะลงเล่นในวันที่ 5 ธันวาคม, ที่สนามในโซนตะวันตก. เมื่อวันที่ 10 กันยายน พ.ศ. 2563, เอเอฟซีได้ประกาศว่าโซนตะวันออก รอบ 16 ทีมสุดท้าย, รอบก่อนรองชนะเลิศและรอบรองชนะเลิศ จะมีกำหนดการแข่งขันที่จะลงเล่นในวันที่ 6–7 ธันวาคม, 10 ธันวาคม และ 13 ธันวาคม, และรอบชิงชนะเลิศ จะมีกำหนดการแข่งขันที่จะลงเล่นในวันที่ 19 ธันวาคม.
สายการแข่งขัน
สายการแข่งขันของรอบแพ้คัดออก ได้ถูกกำหนดดังนี้:
<section end=สายการแข่งขัน />
สรุปผลการแข่งขัน
<section begin=รอบ 16 ทีมสุดท้าย /> ในรอบ 16 ทีมสุดท้าย, ชนะเลิสของหนึ่งกลุ่มลงเล่นพบกับรองชนะเลิศของกลุ่มอื่นที่มาจากโซนเดียวกันและการกำหนดแมตช์จะตัดสินโดยการจับสลากรอบแบ่งกลุ่ม.
<section begin=รอบก่อนรองชนะเลิศ /> ในรอบก่อนรองชนะเลิศ, สี่ทีมที่มาจากโซนตะวันตกลงเล่นในสองคู่, และสี่ทีมที่มาจากโซนตะวันออกลงเล่นในสองคู่, กับกำหนดแมตช์ที่จะตัดสินโดยการจับสลาก, ไม่มีการมีทีมวางใดๆ หรือระบบการป้องกันประเทศ. การจับสลากสำหรับโซนตะวันตก รอบก่อนรองชนะเลิศจะจัดขึ้นในวันที่ 28 กันยายน พ.ศ. 2563, และการจับสลากสำหรับโซนตะวันออก รอบก่อนรองชนะเลิศจะจัดขึ้นในวันที่ 8 ธันวาคม พ.ศ. 2563.
<section begin=รอบรองชนะเลิศ /> ในรอบรองชนะเลิศ, ผู้ชนะรอบก่อนรองชนะเลิศสองคู่ที่มาจากโซนตะวันตกลงเล่นพบกับทีมอื่น, และผู้ชนะรอบก่อนรองชนะเลิศสองคู่ที่มาจากโซนตะวันออกลงเล่นพบกับทีมอื่น.
รอบชิงชนะเลิศ
<section begin=รอบชิงชนะเลิศ />
ปฏิบัติการดาวน้ำเงิน
ปฏิบัติการดาวน้ำเงิน (Operation Blue Star) เป็นรหัสชื่อของการปฏิบัติการทางทหารที่กองทัพอินเดียเริ่มในระหว่างวันที่ 1 และ 8 มิถุนายน 1984 เพื่อกำจัดหัวหน้ากองกำลังซิกข์ติดอาวุธ ชรไนล สิงห์ ภิณฑราณวาเล และสมุนออกจากหมู่อาคารของหริมันทิรสาหิบ (วิหารทอง) ในอมฤตสระ รัฐปัญจาบ ประเทศอินเดีย การตัดสินใจนี้เป็นของนายกรัฐมนตรีอินเดียในขณะนั้น อินทิรา คานธี เหตุการณ์เริ่มต้นในเดือนกรกฎาคม 1982 เมื่อ หรจันท์ สิงห์ โลงโควาล ประธานพรรคการเมืองซิกข์ อกาลีดาล เชิญชวนให้ ภิณฑราณวาเล มาอาศัยในหมู่อาคารหริมันทิรสาหิบเพื่อหลบหลีกการจับกุม ต่อมาภิณฑราณวาเลได้ทำให้วิหารอันเป็นที่เคารพของชาวซิกข์ทั่วโลกกลายเป็นคลังแสงและสำนักงานใหญ่สำหรับขบวนการขาลิสถาน
หน่วยข่าวกรองอินเดียได้รายงานว่าหัวหน้าหลักสามคน คือ ชาเบก สิงห์, พาลพิเยร์ สิงห์ (Balbier Singh) และ อมริก สิงห์ ได้เดินทางไปปากีสถานถึง 6 ครั้งในรอบระหว่างปี 1981 และ 1983 นอกจากนี้ยังระบุว่ามีการจัดการฝึกซ้อมอาวุธในคุรุทวาราต่าง ๆ ในรัฐชัมมูและกัศมีร์ และรัฐหิมาจัลประเทศ และมีรายงานว่าหน่วยข่าวกรองโซเวียต KGB ได้ให้ความร่วมมือกับแผนการในปัญจาบ แทนที่จะร่วมมือกับหน่วยงานสำนักข่าวกรอง RAW ของอินเดีย, CIA ของสหรัฐ และ ISI ต่อมา RAW ได้รับข้อมูลว่า กลุ่มบริการพิเศษ ที่ได้รับการฝึกแล้วกว่าพันคนจากหน่วยคอมมานโดของกองทัพปากีสถานได้รับคำสั่งให้เดินทางเข้ามายังปัญจาบของอินเดีย เพื่อช่วยเหลือภิณฑราณวาเลในการต่อสู้กับรัฐบาลอินเดีย
ในวันที่ 1 มิถุนายน 1984 หลังการต่อรองกับกองกำลังขาลิสถานล้มเหลว อินทิรา คานธีจึงตัดสินใจออกคำสั่งให้ปฏิบัติการดาวน้ำเงิน กองพลจากหลายกองทัพและภาคส่วนเดินทางเข้ามาล้อมหมู่อาคารวิหารทองในวันที่ 3 มิถุนายน 1984 กองทัพมีการใช้โทรโข่งเพื่อเจรจาให้กองกำลังขาลิสถานยอมจำนน และยังได้ร้องขอให้กองกำลังปล่อยศาสนิกชนบริสุทธิ์ผู้มาแสวงบุญในวิหารที่ถูกกักไว้ภายในออกมาก่อนที่จะทำการปะทะ อย่างไรก็ตามไม่มีการยอมจำนนหรือปล่อยประชาชนผู้บริสุทธิ์ออกมาจากวิหารจนกระทั่งวันที่ 5 มิถุนายน เวลา 1 ทุ่มตรง การต่อสู้เริ่มต้นขึ้นในวันที่ 5 มิถุนายน โดยมีการต่อสู้กันประปราย (skirmishes) และดำเนินไปเป็นเวลา 3 วัน สิ้นสุดลงในวันที่ 8 มิถุนายน ตามด้วยปฏิบัติการกวาดล้างที่ตามมาทั่วทั้งปัญจาบภายใต้ชื่อปฏิบัติการวู้ดโรส
กองทัพอินเดียประมาณการกำลังอาวุธยุทโธปกรณ์ของกองกำลังขาลิสถานต่ำเกินไป การยิงต่อสู้เกิดขึ้นอย่างหนักที่อกาลตัขตะ หนึ่งในหมู่อาคารของวิหารทอง อาคารนี้ใช้เป็นที่มั่นของกองกำลังขาลิสถาน การยิงต่อสู้เกิดขึ้นยาวนาน 24 ชั่วโมง กองทัพอินเดียจึงสามารถเข้ายึดอาคารอกาลตัขต์ และหมู่อาคารของวิหารทองทั้งหมดได้ เป็นผลให้มีกองทัพอินเดียเสียชีวิต 83 ราย และบาดเจ็บ 249 ราย ตามการประมาณการของทางการ ระบุว่ากองกำลังขาลิสถานถูกจับกุมทั้งหมด 1,592 ราย และมีผู้เสียชีวิตรวมทั้งกองกำลังขาลิสถานและศาสนิกชนผู้บริสุทธิ์ที่มาแสวงบุญรวม 493 ราย ผู้เสียชีวิตส่วนใหญ่ที่เป็นศาสนิกชนผู้บริสุทธิ์นั้นเกิดจากที่กองกำลังขาลิสถานใช้ผู้แสวงบุญที่ถูกกักไว้ภายในวิหารเป็นโล่มนุษย์
การลงมือของกองทัพอินเดียในศาสนสถานศักดิ์สิทธิ์สูงสุดของชาวซิกข์นี้ถูกวิพากษ์วิจารณ์อย่างหนักโดยศาสนิกชนซิกข์ทั่วโลก ผู้ตีความการกระทำนี้ว่าเป็นการโจมตีศาสนาซิกข์ (an assault on the Sikh religion) เจ้าหน้าที่ทหารชาวซิกข์หลายคนในกองทัพลาออกจากหน่วย ชาวซิกข์หลายคนลาออกจากราชการ บางส่วนคืนรางวัลที่ได้รับจากรัฐบาลอินเดีย เหตุการณ์นี้เป็นชนวนให้เมื่อ วันที่ 31 ตุลาคม 1984 (5 เดือนนับจากเหตุการณ์) อินทิรา คานธี ถูกลอบสังหารโดยองครักษ์ชาวซิกข์ประจำตัวเธอทั้งสองคน สัตวันต์ สิงห์ และ เพอันต์ สิงห์ เพื่อเป็นการแก้แค้นต่อเหตุการณ์นี้ การเสียชีวิตของอินทิรา คานธี นำไปสู่การประท้วงสาธารณะ ซึ่งส่งผลให้เกิดการฆาตกรรมศาสนิกชนซิกข์ทั่วประเทศรวมมากกว่า 3,000 รายทั่วประเทศ ตามมาจากจลาจลต่อต้านชาวซิกข์ 1984
พรีเมียร์ลีก ฤดูกาล 2015–16
พรีเมียร์ลีก ฤดูกาล 2015–16 (2015–16 Premier League) เป็นการแข่งขันพรีเมียร์ลีก ฤดูกาลที่ 24 นับแต่เริ่มจัดการแข่งขันครั้งแรกในปี ค.ศ. 1992 โดยจะเริ่มต้นฤดูกาลวันที่ 8 สิงหาคม ค.ศ. 2015 มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกแชมเปียนชิพ โดยมี 2 ทีมที่ได้เลื่อนชั้นโดยอัตโนมัติ ได้แก่ วอตฟอร์ด, เอเอฟซีบอร์นมัท และอีก 1 ทีมที่เป็นผู้ชนะในรอบเพลย์ออฟ คือ นอริชซิตี
โดยรวมแล้ว จนถึงวันที่ 1 กันยายน ค.ศ. 2015 ซึ่งเป็นวันสุดท้ายที่การซื้อขายผู้เล่นในทวีปยุโรปและประเทศอังกฤษจบลง พรีเมียร์ลีกในฤดูกาลนี้นับว่าเป็นฤดูกาลที่ใช้จำนวนเงินซื้อขายตัวกันในราคาที่สูงเป็นประวัติศาสตร์ โดยรวมแล้วมีมูลค่าถึง 870 ล้านปอนด์ (ประมาณ 47,850 ล้านบาท) และหากรวมถึงต้นปีที่ผ่านมา ซึ่งอยู่ในฤดูกาลก่อน ก็เป็นมูลค่าสูงถึง 1,000 ล้านปอนด์ (ประมาณ 55,000 ล้านบาท) โดยถือเป็นลีกที่ใช้เงินมากที่สุดในยุโรปด้วย
สำหรับทีมที่ใช้เงินในการซื้อตัวผู้เล่นมากที่สุด คือ แมนเชสเตอร์ซิตี (โดยฤดูกาลที่แล้ว คือ แมนเชสเตอร์ยูไนเต็ด) ด้วยการซื้อตัว เกฟิน เดอ เบรยเนอ ในราคา 55 ล้านปอนด์ (ประมาณ 3,025 ล้านบาท), ราฮีม สเตอร์ลิง ในราคา 49 ล้านปอนด์ (ประมาณ 2,695 ล้านบาท) นอกจากนี้ยังจ่ายเงินเป็นค่าตัวของนีโกลัส โอตาเมนดี อีก 33 ล้านปอนด์ (ประมาณ 1,815 ล้านบาท)
และทีมที่ราคาบัตรเข้าชมการแข่งขันที่แพงที่สุดในฤดูกาลนี้ คือ อาร์เซนอล โดยบัตรเข้าชมรายปีสูงถึง 2,013 ปอนด์ (ประมาณ 110,715 บาท) ขณะที่ทีมที่มีราคาบัตรเข้าชมถูกที่สุด คือ สโตกซิตี บัตรเข้าชมรายปีราคา 294 ปอนด์ (ประมาณ 16,170 บาท)
ทีม
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2014-15 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2014–15
ทีมและชุดแข่งขัน
หมายเหตุ: ธงแสดงชาตินั้นเป็นไปภายใต้กฎของฟีฟ่า นักฟุตบอลและผู้จัดการอาจจะถือมากกว่า 1 สัญชาติ
แฮท-ทริคส์
4 ผู้เล่นที่ทำคนเดียว 4 ประตู 5 ผู้เล่นที่ทำคนเดียว 5 ประตู.
ทีมยอดเยี่ยมประจำปีของพีเอฟเอ
ทีมยอดเยี่ยมประจำปีของพีเอฟเอ ได้แก่:
ผู้จัดการทีมยอดเยี่ยมประจำฤดูกาลของพรีเมียร์ลีก
เคลาดิโอ รานิเอรี่
นักฟุตบอลยอดเยี่ยมประจำฤดูกาลของพรีเมียร์ลีก
เจมี วาร์ดี ได้ถูกเสนอชื่อ นักฟุตบอลยอดเยี่ยมประจำฤดูกาลของพรีเมียร์ลีก.
นักฟุตบอลยอดเยี่ยมแห่งปีของสมาคมผู้สื่อข่าวอังกฤษ
รางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ ได้แก่ เจมี วาร์ดี.
นักฟุตบอลดาวรุ่งยอดเยี่ยมแห่งปีของพีเอฟเอ
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ เดเล อัลลี.
เกรย์
เกรย์ (grey / gray) อาจหมายถึง
ฟาโรห์วัดจ์คาเร
วัดจ์คาเร เป็นฟาโรห์แห่งอียิปต์โบราณจากราชวงศ์ที่แปดแห่งอียิปต์ ซึ่งครองราชย์ราว 2150 ปีก่อนคริสตกาลในสมัยช่วงระหว่างกลางที่หนึ่ง พระองค์ถูกมองว่าเป็นบุคคลที่คลุมเครืออย่างมากในประวัติศาสตร์อียิปต์
การระบุตัวตน
ฟาโรห์วัดจ์คาเรมีกล่าวถึงเพียงครั้งเดียวในจารึกหินปูนหรือที่รู้จักกันในชื่อว่า บันทึกพระราชโองการแห่งคอปโตส อาร์ (อยู่ที่พิพิธภัณฑ์ไคโร; obj. JE 41894) ซึ่งว่ากันว่าสร้างขึ้นโดยพระองค์เอง ซึ่งบันทึกรายการบทลงโทษสำหรับทุกคนที่กล้าทำลายหรือปล้นวิหารที่อุทิศให้กับเทพมินแห่งคอปโตส อย่างไรก็ตามจากมุมมองทางโบราณคดี ไม่ทราบอะไรเกี่ยวกับฟาโรห์พระองค์นี้อีกเลย และการมีอยู่ของพระองค์ยังถูกตั้งคำถามโดยนักวิชาการบางคน เพราะพระองค์ไม่ได้รับการกล่าวถึงในบัทึกพระนามกษัตริย์ที่บันทึกขึ้นในช่วงรามเสสใด ๆ
จารึกในนิวเบียได้กล่าวถึงฟาโรห์ในยุคอดีดพระนามว่า วัดจ์คาเร และในปัจจุบันเชื่อกันว่าพระนามบนจารึกดังกล่าวคือ เมนค์คาเร ซึ่งเป็นพระนามครองราชบัลลังก์ของผู้ปกครองท้องถิ่นนามว่า เซเกอเซนิ จากราชวงศ์ที่สิบเอ็ดแห่งอียิปต์
นักวิชาการ อย่างเช่น ฟารุก โกมาอา และวิลเลียม ซี. เฮย์ส ได้ระบุโดยเชื่อมโยงพระนามฮอรัส "ดเจเมด-อิบ-เทาอิ (Djemed-ib-taui)" กับฟาโรห์เนเฟอร์อิร์คาเร และพระนามฮอรัส "วัดจ์คาเร" กับฟาโรห์ที่คลุมเครือพระนามว่า ฮอร์-คาบาว และฮานส์มองว่า "วัดจ์คาเร" เป็นผู้ปกครองก่อนหน้าของ "ดเจเมด-อิบ-เทาอิ" และจัดให้ฟาโรห์ทั้งสองพระองค์อยู่ในราชวงศ์ที่เก้าแห่งอียิปต์
วาน
วาน (Van; Վան; Wan ) เป็นเมืองที่เคยมีประชากรส่วนใหญ่เป็นชาวอาร์มีเนีย  ทางตะวันออกเฉียงใต้ของจังหวัดวาน ประเทศตุรกี ตั้งอยู่บนฝั่งตะวันออกของทะเลสาบวาน ปัจจุบันมีประชากรส่วนใหญ่เป็นชาวเคิร์ด  เมืองส่งหนังสัตว์ ผลไม้ และธัญพืชออกจำหน่าย
วานมักได้รับการกล่าวถึงในเรื่องอาร์มีเนียตะวันตกและเคอร์ดิสถานตอนเหนือ
ประชากร
ใน ค.ศ. 2010 วานมีประชากรอย่างเป็นทางการที่ 367,419 คน แต่ใน ค.ศ. 1996 มีการประมาณการสูงกว่าที่ 500,000 คน และอดีตนายกเทศมนตรี Burhan Yengun กล่าวว่าเมืองนี้อาจมีประชากรสูงถึง 600,000 คน อำเภอกลางวานกินพื้ที่มากกว่า 2289 km2 ปัจจุบัน วานมีประชากรส่วนใหญ่เป็นชาวเคิร์ดและประชากรส่วนน้อยเป็นชาวตุรกี
เมืองพี่น้อง
วานเป็นเมืองพี่น้องกับเมืองดังนี้:
รักสลับโลก
รักสลับโลก (Vice Versa The Series) เป็นละครชุดในปี พ.ศ. 2565 นำแสดงโดย จิตรพล โพธิวิหค (จิมมี่) และ ทวินันท์ อนุกูลประเสริฐ (ซี) สร้างจากนิยายเรื่อง Vice Versa รักสลับโลก โดยนักเขียนนามปากกาว่า JittiRain
กำกับการแสดงโดย ณัฐพงศ์ มงคลสวัสดิ์ (เอ็กซ์) อำนวยการผลิตโดยจีเอ็มเอ็มทีวี เปิดตัวครั้งแรกในงาน GMMTV 2022:BORDERLESS ในวันที่ 1 ธันวาคม ปีพ.ศ. 2564 ออกอากาศครั้งแรกในวันที่ 16 กรกฎาคม พ.ศ. 2565 ทางช่องจีเอ็มเอ็ม 25 และทางยูทูบ ช่องของจีเอ็มเอ็มทีวี ทุกวันเสาร์ เวลา 20:30 น. (ตามเวลาประเทศไทย)
เรื่องย่อ
เรื่องราวของ"ทะเล" (ทวินันท์ อนุกูลประเสริฐ) หนุ่มวัยรุ่นที่รักในเรื่องราวของสี พึ่งได้งานผู้ปรับแต่งสีหรือ Colorist และได้ออกไปฉลองกับเพื่อนๆที่ทะเลแต่ด้วยอาการมึนเมาจึงทำให้เขาเกิดจมน้ำ เมื่อตื่นขึ้นมาอีกครั้งกลับพบว่าได้มาอยู่ในอีกโลกหนึ่งที่ไม่คุ้นชินและมาอยู่ในร่างของ"เทสส์" (ภวัต จิตต์สว่างดี) ลูกชายเจ้าของบริษัทผลิตภาพยนตร์ชื่อดัง ในตอนที่เขากำลังสับสนอยู่นั้นก็ได้รับความช่วยเหลือจาก"ภูวดล" (ลลนา ก้องธรนินทร์) พยาบาลที่สลับโลกมาเหมือนเขาและได้ให้ความช่วยเหลือต่างๆกับทะเล พร้อมทั้งบอกวิธีในการกลับโลกเดิม นั้นคือการตามหาคนที่เป็นกุญแจนำทาง ทะเลออกตามหาคนนั้นๆจนได้พบกับ"ทัน" (กรภัทร์ เกิดพันธุ์) เพื่อนสมัยเรียนของเทสส์และนักเขียนบทภาพยนตร์ แต่ทันนั้นกลับเอาแต่หนีเทสส์ จนวันหนึ่งทันกลับแปลกไปจากเดิมและทะเลก็ได้รู้ความจริงว่าคนๆนั้นไม่ใช่ทันคนเดิมแต่เป็น"ปืน" (จิตรพล โพธิวิหค)ที่มาจากโลกเดียวกันกับทะเลแต่ปืนนั้นเลือกที่จะไม่บอกชื่อจริงๆไป ทั้งคู่ต้องมาใช้ชีวิตร่วมกันในโลกที่คุ้นตาแต่ไม่คุ้นชินเกิดเรื่องราวต่างๆทั้งมิตรภาพและความรัก รวมถึงการออกตามหากุญแจนำทางเพื่อกลับสู่โลกเดิม
เรตติง
ในตารางด้านล่างนี้ตัวเลขหมายถึงเรตติงที่สูงที่สุดของรายการและตัวเลขหมายถึงเรตติงที่ต่ำที่สุดของรายการ
โอกุสต์ เดอ มาร์มง
โอกุสต์ เฟรเดริก หลุยส์ เวียส เดอ มาร์มง (Auguste Frédéric Louis Viesse de Marmont) เป็นนายทหารและขุนนางชาวฝรั่งเศสในช่วงสงครามนโปเลียน เขาได้รับแต่งตั้งจักรพรรดินโปเลียนให้เป็นจอมพลแห่งจักรวรรดิ และดยุกแห่งรากูซา
ประวัติ
ในวัยเด็ก พ่อของเขาได้พาเขาเข้าเรียนวิชาคณิตศาสตร์ที่เมืองดีฌงและนำไปฝากตัวไว้กับกองพลปืนใหญ่ภายใต้บังคับบัญชาของนโปเลียน โบนาปาร์ต ตัวนโปเลียนเห็นคุณค่าของมาร์มงจึงให้มาร์มงติดตามเขาไปทำศึกที่เมืองตูลง
ค.ศ.1805 เขาได้รับคำสั่งให้ไปราชการศึกที่ยุทธการที่อุล์ม จากนั้นเขาก็เดินทางไปครอบครองแดลเมเชียกับกองทัพของเขาและยึดครองสาธารณรัฐรากูซา สำหรับห้าปีถัดไปเขาเป็นทหารและเจ้าเมืองของแดลเมเชียและร่องรอยของชีวิตที่ดีของเขายังคงอยู่รอดทั้งในงานสาธารณะที่ดีและในความทรงจำของประชาชน ในปี ค.ศ. 1808 เขาเป็นดยุคแห่งรากูซา
ในช่วงสงครามสหสัมพันธมิตรครั้งที่ห้า มาร์มงสามารถเอาชนะกองทัพออสเตรียได้ในการรบแดลเมเชียของเดือนพฤษภาคม ค.ศ. 1809 และจับผู้บัญชาการฝ่ายศัตรูได้ เขามาทันเวลาในการรบที่วากรัมแต่ถูกทหารของอาร์ชดยุคคาร์ลแห่งออสเตรียเข้าโอบล้อมจนตกอยู่ในสภาวะคับขัน ในที่สุดกำลังเสริมของนโปเลียนก็มาถึงและได้รับชัยชนะ นโปเลียนแต่งตั้งให้เขาเป็นจอมพลถึงแม้เขาจะพูดว่า "ระหว่างตัวคุณเองคุณยังไม่ได้ทำอะไรมากพอที่จะปรับตัวเลือกทั้งหมด" จนทำให้เหล่าทหารพร้อมใจกันพูดว่า
"ท่านมักโดนาลด์เป็นทางเลือกของฝรั่งเศส
และท่านมาร์มงเป็นทางเลือกของมิตรภาพ"
รับราชการบูร์บง
มาร์มงอยู่ภักดีต่อการฟื้นฟูราชวงศ์บูร์บงพระเจ้าหลุยส์ที่ 18 ในสมัยร้อยวันและหลังจบยุทธการวอเตอร์ลู ได้ลงมติในการประหารจอมพลมีแชล แน
เขาได้รับการยกย่องว่าเป็นชาวฝรั่งเศสและนายพลตรีแห่งกองทหารรักษาการแห่งราชอาณาจักรและใน ค.ศ. 1820 ได้รับเครื่องอิสริยาภรณ์พระวิญญาณศักดิ์สิทธิ์และเครื่องอิสริยาภรณ์นักบุญหลุยส์ เขาเป็นนายพลผู้พิทักษ์ประจำการในเดือนกรกฎาคม ค.ศ. 1830 ระหว่างการปฏิวัติเดือนกรกฎาคมและได้รับคำสั่งให้ลงมือด้วยความเข้มแข็งในการคัดค้านกฎหมาย ตัวเองต่อต้านนโยบายศาลเขายังพยายามที่จะทำหน้าที่ของเขาและเพียงแต่ให้ความพยายามที่จะปราบปรามการปฏิวัติเมื่อมันเป็นที่ชัดเจนว่ากองกำลังของเขาถูกปราบเรื่องนี้ทำให้คนอ่อนน้อมถ่อมตนมากขึ้นและดยุคอ็องกูแลม แม้สั่งให้เขาถูกจับกุม ตรัสว่า
"ท่านจะหักหลังเราอย่างที่หักหลังเขางั้นหรือ?"
มาร์มงยอมรับในคำสั่งของกษัตริย์ที่ขอยึดทรัพย์สินและตำแหน่งของเขา ทำให้เขาตัดสินใจไม่อยู่ฝรั่งเศส เขาหลงไหลในภาคกลางและภาคตะวันออกของยุโรป จนสุดท้ายเขาก็เริ่มต้นชีวิตใหม่ที่กรุงเวียนนา เขาได้รับการต้อนรับอย่างดีจากรัฐบาลออสเตรีย และได้เป็นราชครูให้กับดยุคไรซ์ชตัด ชายหนุ่มซึ่งเคยได้รับการแต่งตั้งให้เป็นนโปเลียนที่สองไม่กี่สัปดาห์ แม้จะมีมิตรภาพอันยาวนานของเขากับนโปเลียนมาถึงตอนนี้คำกริยา "รากูเซอร์" ซึ่งมาจากชื่อดยุคแห่งรากูซา เป็นคำในครัวเรือนของฝรั่งเศสนั่นหมายถึง "ทรยศ" เขาเสียชีวิตที่เมืองเวนิสในเดือนมีนาคม ค.ศ. 1852 ซึ่งเป็นจอมพลของจักรพรรดินโปเลียนคนสุดท้าย
การเลือกตั้งสมาชิกสภากรุงเทพมหานคร พ.ศ. 2565
'''การเลือกตั้งสมาชิกสภากรุงเทพมหานคร พ.ศ. 2565''' เป็นการเลือกตั้งสภากรุงเทพมหานคร (ส.ก.) จัดขึ้นเมื่อวันที่ 22 พฤษภาคม พ.ศ. 2565 พร้อมกับการเลือกตั้งผู้ว่าราชการกรุงเทพมหานคร การเลือกตั้งครั้งนี้เป็นการเลือกตั้งที่จัดขึ้นในรอบ 12 ปี หลังจากการเลือกตั้งครั้งล่าสุดที่จัดขึ้นเมื่อ พ.ศ. 2553
ผลการเลือกตั้งปรากฏว่า พรรคเพื่อไทย และพรรคก้าวไกล ซึ่งเป็นพรรคฝ่ายค้านในสภาผู้แทนราษฎร ได้ที่นั่งมากที่สุดและเป็นเสียงข้างมากในสภากรุงเทพมหานคร โดยพรรคเพื่อไทยได้ 20 ที่นั่ง และพรรคก้าวไกลได้ 14 ที่นั่ง วันที่ 30 พฤษภาคม 2565 กกต. รับรองผลการเลือกตั้ง ส.ก. 40 คน วันที่ 31 พฤษภาคม รับรองเพิ่มอีก 5 คน และวันที่ 14 มิถุนายน รับรองเพิ่มอีก 5 คน จนครบ 50 คนแล้ว
ที่มา
เมื่อปี 2557 สภากรุงเทพมหานคร ชุดที่ 11 ได้หมดวาระลง ในขณะนั้น คณะรักษาความสงบแห่งชาติได้ทำการยึดอำนาจการปกครองและมีการออกคำสั่งฉบับที่ 86 เพื่อทำการสรรหาและแต่งตั้งสมาชิกสภากรุงเทพมหานครชุดใหม่แทนตำแหน่งที่ว่างลงจำนวน 30 คน จัดตั้งเป็นสภากรุงเทพมหานคร ชุดที่ 12 ดำรงตำแหน่งเรื่อยมาจนถึงปัจจุบัน หลังจากนั้นเมื่อวันที่ 14 มีนาคม พ.ศ. 2565 คณะกรรมการการเลือกตั้งได้ประกาศให้มีการเลือกตั้งสมาชิกสภากรุงเทพมหานคร ในวันที่ 22 พฤษภาคม พ.ศ. 2565 พร้อมกับการเลือกตั้งผู้ว่าราชการกรุงเทพมหานคร
การเลือกตั้งครั้งนี้แตกต่างจากการเลือกตั้งครั้งก่อนเมื่อ พ.ศ. 2553 เนื่องจากไม่มีการเลือกตั้งสมาชิกสภาเขต (ส.ข.) เป็นไปตามพระราชบัญญัติระเบียบบริหารราชการกรุงเทพมหานคร (ฉบับที่ 6) พ.ศ. 2562 ที่ระบุว่า ไม่ให้มีการเลือกตั้งสมาชิกสภาเขตจนกว่าจะมีการปรับปรุงกฎหมายที่เกี่ยวข้องให้สอดคล้องกับยุทธศาสตร์ชาติและแผนการปฏิรูปประเทศ
ผู้สมัคร
การเลือกตั้งครั้งนี้มีผู้ลงสมัครรับเลือกตั้งเป็นสมาชิกสภากรุงเทพมหานครรวมแล้ว 382 คน เขตที่มีผู้สมัครมากที่สุด คือ เขตดุสิต และเขตสวนหลวง มีผู้สมัคร 10 คน ส่วนเขตที่มีผู้สมัครน้อยที่สุด คือ เขตสัมพันธวงศ์ เขตตลิ่งชัน เขตภาษีเจริญ เขตหนองแขม เขตบางพลัด เขตดินแดง เขตบางซื่อ และเขตคันนายาว มีผู้สมัครเพียงเขตละ 6 คน
พรรคเพื่อไทย พรรคพลังประชารัฐ พรรคก้าวไกล พรรคประชาธิปัตย์ และพรรคไทยสร้างไทย ส่งผู้สมัครสมาชิกสภากรุงเทพมหานครครบทั้ง 50 เขต
เขต 1
ปัจจุบันนางสาวศศิธร ประสิทธิ์พรอุดม ย้ายไปสังกัดพรรคเพื่อไทย เมื่อเดือนเมษายน 2566
เขต 2
เขตเลือกตั้งที่ 2 ประกอบด้วยทุกแขวงในพื้นที่ของเขตดุสิต
เขต 3
เขตเลือกตั้งที่ 3 ประกอบด้วยทุกแขวงในพื้นที่ของเขตหนองจอก
เขต 4
เขตเลือกตั้งที่ 4 ประกอบด้วยทุกแขวงในพื้นที่ของเขตบางรัก
เขต 5
เขตเลือกตั้งที่ 5 ประกอบด้วยทุกแขวงในพื้นที่ของเขตบางเขน
เขต 6
เขตเลือกตั้งที่ 6 ประกอบด้วยทุกแขวงในพื้นที่ของเขตบางกะปิ
เขต 7
เขตเลือกตั้งที่ 7 ประกอบด้วยทุกแขวงในพื้นที่ของเขตปทุมวัน
เขต 8
เขตเลือกตั้งที่ 8 ประกอบด้วยทุกแขวงในพื้นที่ของเขตป้อมปราบศัตรูพ่าย
เขต 10
เขตเลือกตั้งที่ 10 ประกอบด้วยทุกแขวงในพื้นที่ของเขตมีนบุรี
เขต 11
เขตเลือกตั้งที่ 11 ประกอบด้วยทุกแขวงในพื้นที่ของเขตลาดกระบัง
เขต 12
เขตเลือกตั้งที่ 12 ประกอบด้วยทุกแขวงในพื้นที่ของเขตยานนาวา
เขต 13
เขตเลือกตั้งที่ 13 ประกอบด้วยทุกแขวงในพื้นที่ของเขตสัมพันธวงศ์
เขต 14
เขตเลือกตั้งที่ 14 ประกอบด้วยทุกแขวงในพื้นที่ของเขตพญาไท
ปัจจุบันนายพีรพล กนกวลัยย้ายไปสังกัดพรรคเส้นด้าย เมื่อเดือนกุมภาพันธ์ 2566
เขต 16
เขตเลือกตั้งที่ 16 ประกอบด้วยทุกแขวงในพื้นที่ของเขตบางกอกใหญ่
เขต 18
เขตเลือกตั้งที่ 18 ประกอบด้วยทุกแขวงในพื้นที่ของเขตคลองสาน
เขต 19
เขตเลือกตั้งที่ 19 ประกอบด้วยทุกแขวงในพื้นที่ของเขตตลิ่งชัน
เขต 20
เขตเลือกตั้งที่ 20 ประกอบด้วยทุกแขวงในพื้นที่ของเขตบางกอกน้อย
เขต 21
เขตเลือกตั้งที่ 21 ประกอบด้วยทุกแขวงในพื้นที่ของเขตบางขุนเทียน
เขต 23
เขตเลือกตั้งที่ 23 ประกอบด้วยทุกแขวงในพื้นที่ของเขตหนองแขม
เขต 24
เขตเลือกตั้งที่ 24 ประกอบด้วยทุกแขวงในพื้นที่ของเขตราษฎร์บูรณะ
เขต 25
เขตเลือกตั้งที่ 25 ประกอบด้วยทุกแขวงในพื้นที่ของเขตบางพลัด
เขต 26
เขตเลือกตั้งที่ 26 ประกอบด้วยทุกแขวงในพื้นที่ของเขตดินแดง
เขต 28
เขตเลือกตั้งที่ 28 ประกอบด้วยทุกแขวงในพื้นที่ของเขตสาทร
เขต 29
เขตเลือกตั้งที่ 29 ประกอบด้วยทุกแขวงในพื้นที่ของเขตบางซื่อ
เขต 30
เขตเลือกตั้งที่ 30 ประกอบด้วยทุกแขวงในพื้นที่ของเขตจตุจักร
เขต 31
เขตเลือกตั้งที่ 31 ประกอบด้วยทุกแขวงในพื้นที่ของเขตบางคอแหลม
เขต 32
เขตเลือกตั้งที่ 32 ประกอบด้วยทุกแขวงในพื้นที่ของเขตประเวศ
เขต 33
เขตเลือกตั้งที่ 33 ประกอบด้วยทุกแขวงในพื้นที่ของเขตคลองเตย
เขต 34
เขตเลือกตั้งที่ 34 ประกอบด้วยทุกแขวงในพื้นที่ของเขตสวนหลวง
เขต 35
เขตเลือกตั้งที่ 35 ประกอบด้วยทุกแขวงในพื้นที่ของเขตจอมทอง
เขต 36
เขตเลือกตั้งที่ 36 ประกอบด้วยทุกแขวงในพื้นที่ของเขตดอนเมือง
เขต 37
เขตเลือกตั้งที่ 37 ประกอบด้วยทุกแขวงในพื้นที่ของเขตราชเทวี
เขต 38
เขตเลือกตั้งที่ 38 ประกอบด้วยทุกแขวงในพื้นที่ของเขตลาดพร้าว
เขต 39
เขตเลือกตั้งที่ 39 ประกอบด้วยทุกแขวงในพื้นที่ของเขตวัฒนา
เขต 40
เขตเลือกตั้งที่ 40 ประกอบด้วยทุกแขวงในพื้นที่ของเขตบางแค
เขต 41
เขตเลือกตั้งที่ 41 ประกอบด้วยทุกแขวงในพื้นที่ของเขตหลักสี่
เขต 42
เขตเลือกตั้งที่ 42 ประกอบด้วยทุกแขวงในพื้นที่ของเขตสายไหม
เขต 43
เขตเลือกตั้งที่ 43 ประกอบด้วยทุกแขวงในพื้นที่ของเขตคันนายาว
เขต 46
เขตเลือกตั้งที่ 46 ประกอบด้วยทุกแขวงในพื้นที่ของเขตคลองสามวา
เขต 47
เขตเลือกตั้งที่ 47 ประกอบด้วยทุกแขวงในพื้นที่ของเขตบางนา
เขต 48
เขตเลือกตั้งที่ 48 ประกอบด้วยทุกแขวงในพื้นที่ของเขตทวีวัฒนา
เขต 49
เขตเลือกตั้งที่ 49 ประกอบด้วยทุกแขวงในพื้นที่ของเขตทุ่งครุ
เขต 50
เขตเลือกตั้งที่ 50 ประกอบด้วยทุกแขวงในพื้นที่ของเขตบางบอน
ปฏิกิริยา
ตัวแทนพรรคพลังประชารัฐยอมรับว่ารู้สึกผิดหวังกับผลการเลือกตั้ง แต่มองว่าถือว่าทำได้ดีพอสมควรเพราะส่งผู้สมัครรับเลือกตั้งสมาชิกสภากรุงเทพมหานครเป็นครั้งแรกและไม่มีผู้ว่าราชการกรุงเทพมหานครช่วยหาเสียง และจะนำไปปรับปรุงในการเลือกตั้งทั่วไปครั้งถัดไป
วันที่ 27 พฤษภาคม หลังมีกระแสข่าวว่ามีการแย่งชิงตำแหน่งประธานสภากรุงเทพมหานคร ประเสริฐ จันทรรวงทอง เลขาธิการพรรคเพื่อไทย เปิดเผยว่า พรรคเพื่อไทยและก้าวไกลตกลงกัน 4 เรื่อง ได้แก่ 1. ทั้งสองพรรคจะทำงานร่วมกันในสภาฯ 2. ทั้งสองพรรคจะลงมติเลือกประธานสภาฯ และรองประธานสภาฯ อย่างเป็นเอกภาพ 3. ทั้งสองพรรคจะตั้งคณะกรรมการป้องกันและปราบปรามทุจริต และ 4. จะให้มีการถ่ายทอดสดการประชุมสภาฯ
การคัดค้านการเลือกตั้ง
มีผู้สมัครรับเลือกตั้งพรรคก้าวไกลยื่นหนังสือร้องเรียนต่อ กกต. จากกรณีนับคะแนนเลือกตั้งไม่เป็นไปอย่างสุจริตหรือเที่ยงธรรมในเขตดินแดงและวังทองหลาง โดยชี้ว่าคะแนนที่ กกต. ประกาศออนไลน์ไม่ตรงกับคะแนนหน้าหน่วยเลือกตั้ง
เฮนรีที่ 6
เฮนรีที่ 6 (Henry VI) อาจหมายถึง
เกีย สทิงเงอร์
เกีย สทิงเจอร์ (Kia Stinger) เป็นรถยนต์นั่งประเภทหรูหราขนาดกลาง 5 ประตู ลิฟท์แบ็ก ผลิตโดยเกีย มอเตอร์ส
ภาพรวม
เกีย สทิงเจอร์ได้ถูกออกแบบมาจากเกีย จีทีคอนเซปต์จากงานแฟรงก์เฟิร์ตออโต้โชว์ปี พ.ศ. 2554 และจากเกีย จีที4 สทิงเจอร์จากงานนอร์ทอเมริกันอินเตอร์เนชันแนลออโต้โชว์ ปี พ.ศ. 2557 ออกแบบโดยปีเตอร์ ชไครเยอร์และเกรกอรี กิลยุม (หัวหน้าออกแบบของเกีย) ที่สตูดิโอของเกียในยุโรปที่เมืองแฟรงก์เฟิร์ตและออกแบบทางวิศวะกรรมโดยอัลเบิร์ต เบียร์แมนน์ อดีตรองประธานของบีเอ็มดับเบิลยู เอ็ม รถคันนี้ได้เปิดเผยครั้งแรกที่งานนอร์ทิเมริกันอินเตอร์เนชันแนลออโต้โชว์ปี พ.ศ. 2560 (ตอนนี้เบียร์แมนน์เป็นรองประธานการพัฒนารถยนต์ระดับเพอร์ฟอแมนซ์ของฮุนไดมอเตอร์สกรุ๊ป)
2020 ปรับปรุงใหม่
เกีย มอเตอร์ส เปิดตัวรถหรูขนาดกลางรุ่นสำคัญ KIA Stinger เวอร์ชันปรับโฉมในเกาหลีใต้ โดยหลักๆ Stinger รุ่นปี 2021 จะมากับการปรับปรุงภาพลักษณ์เล็กน้อย เพิ่มเทคโนโลยีใหม่ๆ รวมถึงชุดระบบความปลอดภัย ในรุ่นพื้นฐาน Stinger 2021 จะมีอุปกรณ์มาตรฐานใหม่ อาทิ จอบอกข้อมูลผู้ขับ เปลี่ยนจากจอ TFT แบบโมโนขนาด 3.5 นิ้วเป็นจอ LCD ขนาด 4.2 นิ้ว, จอทัชสกรีนสำหรับแสดงผลระบบอินโฟเทนเมนท์ขยายขนาดจาก 7 เป็น 8 นิ้ว, ฟังก์ชัน Android Auto และ Apple CarPlay เป็นอุปกรณ์พื้นฐาน… ผู้ที่อยากได้อะไรอลังการกว่านี้ สามารถเลือกมาตรวัดฟูลดิจิทัลขนาด 7 นิ้ว และจอระบบอินโฟฯ ขนาด 10.25 นิ้วเป็นอุปกรณ์ติดตั้งเพิ่มเติมได้
นอกจากนี้ยังมีฟังก์ชัน Connected car สำหรับการสั่งการระยะไกล เช่น สตาร์ทเครื่องยนต์ล่วงหน้า ซึ่งเกียระบุว่า ในตลาดบางภูมิภาค ฟังก์ชันนี้ยังสามารถอนุญาตให้เจ้าของรถสามารถสั่งงานระบบอุ่นเบาะ หรือระบบระบายอากาศเบาะได้ด้วย ส่วนชุดระบบความปลอดภัยใหม่ซึ่งจะติดตั้งมาเป็นอุปกรณ์มาตรฐาน จะมีระบบ Blind-Spot View Monitor with a wider viewing angle ช่วยเตือนมุมอับสายตาแบบมุมมองกว้าง, ระบบ Lane Follow Assist ใช้ความสามารถของกล้องและเซ็นเซอร์ตรวจจับระยะห่างระหว่างรถคันหน้า พร้อมรักษาตำแหน่งตัวรถให้อยู่กึ่งกลางระหว่างเลน, ระบบ Highway Driving Assist ใช้ความสามารถของเซนเซอร์และข้อมูลของแผนที่ช่วยขับแบบอัตโนมัติบนไฮเวย์, ระบบ Rear Occupant Alert ช่วยป้องกันการหลงลืมเด็กเล็กเอาไว้เบาะหลัง ปิดท้ายด้วยระบบ Safe Exit Warning ป้องกันการชนจากรถ, มอเตอร์ไซค์ หรือจักรยานที่วิ่งมาทางด้านหลังในขณะเปิดประตูรถเมื่อจอด
ด้านพละกำลัง เครื่องยนต์ใหม่ในรุ่นพื้นฐานจะใช้เครื่องเบนซิน 4 สูบ ความจุ 2.5 ลิตร เทอร์โบชาร์จบล็อกใหม่ แทนที่รุ่น 2.0 เดิม ยังผลให้กำลังสูงสุดเพิ่มขึ้นเป็น 300 แรงม้า (+48 HP) แรงบิดสูงสุดเพิ่มขึ้นเป็น 42.9 กก.-ม. (+9.8 กก.-ม.)
เกียจะเริ่มจำหน่าย Stinger ใหม่ในเกาหลีใต้เป็นที่แรกภายในปี 2020 นี้ จากนั้นจึงจะเป็นคิวของสหรัฐฯ และยุโรปในช่วงปี 2021 เป็นต้นไป
มิสเตอร์โกลบอล
มิสเตอร์โกลบอล (Mister Global) เป็นการประกวดความงามชายก่อตั้งขึ้นในปี พ.ศ. 2557       ในครั้งแรกมี 16 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์โกลบอลคนแรกได้แก่ เมียะ ตูยะ ลวีน จากพม่า ในครั้งที่ 3 การประกวดมิสเตอร์โกลบอลได้รับการจัดอันดับให้เป็นการประกวดระดับแกรนด์สแลม ร่วมกับ มิสเตอร์เวิลด์ มิสเตอร์อินเตอร์เนชันแนล และมิสเตอร์ซูปราเนชันแนล
ผู้ดำรงตำแหน่งมิสเตอร์โกลบอลคนปัจจุบัน คือ ฆวน การ์โลส อาริโอซา จาก ประเทศคิวบา
พรรคอำนาจเขมร
พรรคอำนาจเขมร (គណបក្សអំណាចខ្មែរ คณบกฺสอํณาจขฺแมร; Khmer Power Party: KPP) เป็นพรรคการเมืองแบบลัทธินิยมอเมริกัน ก่อตั้งขึ้นเมื่อวันที่ 18 มีนาคม ค.ศ. 2010 และจดทะเบียนพรรคการเมืองในเดือนมีนาคม ค.ศ. 2015 โดยสวน เสรีรัฏฐา (សួន សេរីរដ្ឋា) เป็นผู้ก่อตั่งและหัวหน้าพรรคคนแรก  โดยเป็นพรรคการเมืองที่มีนโยบายหลักคือต้องการยกเลิกระบอบกษัตริย์กัมพูชา และสถาปนาสาธารณรัฐเขมรที่สอง ในขณะที่นายสวน เสรีรัฏฐา ถูกจำคุกเพราะวิจาร์ณนโยบายรัฐบาล ได้มีการเลือกหัวหน้าพรรคคนคือนาย สง โสพร (សួងសុភ័ណ្ឌ) ต่อมาเมื่อนายสวนได้รับพระราชทานอภัยโทษแล้ว ทางพรรคได้แถลงว่าจะไม่ทำการแต่งตั้งนายสวนกลับมาเป็นหัวหน้าพรรคอีกครั้ง จึงทำให้นายสวนขู่ยื่นฟ้องร้องหัวหน้าพรรคคนปัจจุบัน โดยกล่าวหาว่าตนได้ทำการแต่งตั้งนายสงเป็นเพียงรักษาการณ์หัวหน้าพรรคเท่านั้น นอกจากนี้นายสวนยังขอร้องให้ทางกระทรวงมหาดไทยตรวจสอบจดหมายแจ้งการเป็นหัวหน้าพรรคของนายสงอีกด้วย จึงทำให้ทั้งสองคนต่างแยกกันไปก่อตั้งพรรคใหม่ โดยนายสวนได้ก่อตั้งพรรคเขมรปฎิรูป (Khmer Reform Party) ส่วนนายสงได้ก่อตั้งพรรคเขมรมีชัย (Khmer Win Party) ทั้งสองฝ่ายต่างอ้างการสืบทอดจากพรรคอำนาจเขมรทั้งสิ้น
พรรคสาธารณรัฐออสเตรเลีย
พรรคสาธารณรัฐออสเตรเลีย เป็นพรรคการเมืองน้องใหม่ โดยมีเป้าหมายที่จะทำให้ประเทศออสเตรเลียมีประมุขของประเทศเป็นของตนเอง และเพื่อที่จะสถาปนาระบอบสาธารณรัฐ ก่อตั้งครั้งแรกเมื่อวันที่ 15 กุมภาพันธ์ ค.ศ. 2016 สำหรับพรรคสาธารณรัฐออสเตรเลียนั้น ไม่ได้มีความเกี่ยวข้องกับขบวนการสาธารณรัฐออสเตรเลียแต่อย่างใด
พรรคริพับลิกัน (ประเทศแคนาดา)
พรรคริพับลิกัน เป็นอดีตพรรคการเมืองแคนาดาจากรัฐควิเบก พรรคริพับลิกันได้ที่นั่งในสภาทั้งสิ้น 2 ที่นั่ง จากการเลือกตั้งเมื่อปี ค.ศ. 1971 ภายหลังก็ไม่ได้รับที่นั่งในสภาอีกเลย
ในการเลือกตั้งในปี ค.ศ. 1971 โคลด ลองทิน ได้รับคะแนนเสียงจำนวน 396 เสียง (ร้อยละ 1.6 ของจำนวนทั้งหมด) และโจเซฟ ทิโบโด ได้รับคะแนนเสียงจำนวน 170 เสียง (ร้อยละ 0.6)
เจ้าหญิงเอลิซาเบธ ดัชเชสในบาวาเรีย
เจ้าหญิงเอลีซาเบ็ท ดัชเชสในบาวาเรีย เดิม เคาน์เตสเอลีซาเบ็ท คริสทีนา ดักลาส-สเต็ดตรอม อัฟ มูฮัสเซน อัล ลิคเตส; ประสูติ 31 ธันวาคม ค.ศ. 1940) เป็นธิดาคนแรกใน เคานต์คาร์ล ลูทวิช ดักลาส กับ ออโตรา มารีอา เอลส์-ฮายส์ พระองค์ประสูติ ณ สวีเดน โดยมารดาของพระองค์เป็นพระนัดดาใน ฟิลลิพ เจ้าชายแห่งยูเลินบวร์ค ซึ่งเป็นพระสหายพระองค์สนิทในจักรพรรดิวิลเฮ็ล์มที่ 2 แห่งเยอรมนี
เหรียญ
1940
สาธารณรัฐคัลมืยเคีย
คัลมืยเคีย (Калмы́кия;, Haľmg ) มีชื่อทางการว่า สาธารณรัฐคัลมืยเคีย (Респу́блика Калмы́кия; , Haľmg Tañğç ) เป็นหนึ่งในเขตการปกครองรูปแบบสาธารณรัฐของประเทศรัสเซีย เป็นรัฐเดียวในยุโรปที่ประชากรส่วนใหญ่นับถือศาสนาพุทธ สาธารณรัฐนี้กินพื้นที่ 76100 km2 ซึ่งมีประชากรเกือบ 300,000 คน
ประชากร
ประชากร:
กลุ่มชาติพันธุ์
รายงานจากสำมะโน ค.ศ. 2010 ชาวคัลมึคมีถึงร้อยละ 57.4 ของประชากรทั้งหมด กลุ่มอื่น ๆ ที่อยู่ในนี้ได้แก่ชาวรัสเซีย (30.2%), ดาร์กิน (2.7%), คาซัค (1.7%), เชเชน (1.2%), เติร์ก (1.3%), อะวาร์ (0.8%) ยูเครน (0.5%), เกาหลี (0.5%).
สถิติด้านล่างนี้ระบุชาวคัลมึคในจักรวรรดิรัสเซีย สหภาพโซเวียต และสหพันธรัฐรัสเซีย
ศาสนา
รายงานจากการสำรวจใน ค.ศ. 2012 ประชากรร้อยละ 47.6 นับถือศาสนาพุทธ ร้อยละ 18 นับถือคริสตจักรรัสเซียออร์ทอดอกซ์ ร้อยละ 4 นับถือศาสนาอิสลาม ร้อยละ 3 นับถือลัทธิเทงกรีหรือเชมันคัลมึค ร้อยละ 1 นับถือศาสนาคริสต์ไม่ใช่นิกายหลัก ร้อยละ 1 อาจเป็นผู้นับถืออร์ทอดอกซ์ที่ไม่อยู่ในคริสตจักรหรือเป็นสมาชิกที่ไม่ใช่คริสตจักรรัสเซียออร์ทอดอกซ์ ร้อยละ 0.4 นับถือศาสนาฮินดู และร้อยละ 9.0 นับถือศาสนาอื่น ๆ หรือไม่ระบุในแบบสำรวจ นอกจากนี้ ร้อยละ 13 ของประชากรระบุตนเองว่านับถือแบบ "จิตวิญญาณแต่ไม่เคร่งศาสนา" และร้อยละ 13 นับถืออเทวนิยม
นง
นง (, 13 กรกฎาคม 1993 –) เป็น นักแสดง นางแบบ นักร้อง และ ยูทูบเบอร์ ชาวญี่ปุ่น ชื่อจริงและชื่อเดิมในวงการคือ เรนะ โนเน็ง ( 能年 玲奈<rt>のうねん れな</rt> ) เกิดที่เมืองคามิกาวะ อำเภอคันซากิ จังหวัดเฮียวโงะ เป็นตัวแทนของค่ายเพลง KAIWA (RE) CORD
จตุภัทร์ บุญภัทรรักษา
จตุภัทร์ บุญภัทรรักษา (เกิด 1 สิงหาคม พ.ศ. 2534) ชื่อเล่น ไผ่ และเป็นที่รู้จักด้วยชื่อ ไผ่ ดาวดิน เป็นนักกิจกรรมนักเคลื่อนไหวประชาธิปไตย นักปกป้องสิทธิมนุษยชน ซึ่งเคลื่อนไหวในนามกลุ่มดาวดิน และเป็นส่วนหนึ่งในกลุ่ม คณะราษฎร 2563
ประวัติ
ปัจจุบัน เขาเป็นส่วนหนึ่งในแกนนำคณะราษฎร 2563
แดนฝันปลายขอบฟ้า
แดนฝันปลายขอบฟ้า (世界の終りとハードボイルド・ワンダーランド; Hard-Boiled Wonderland and the End of the World) เป็นนิยายของฮารูกิ มูราคามิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 1985 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ พ.ศ. 2547 โดยสำนักพิมพ์แม่ไก่ขยัน
แดนฝันปลายขอบฟ้าเป็นนิยายที่ใช้วิธีการเขียนแบบสลับบท โดยแบ่งเป็นเนื้อเรื่องของ แดนฝัน (Hard-Boiled Wonderland) และ ปลายขอบฟ้า (The End of the World)
ปลายขอบฟ้า
เรื่องราวของ "ผม" (ตัวเอก) ที่ค่อย ๆ สืบหาความลับของ "มหานคร" ที่เขาเข้ามาอยู่อาศัย มหานครนี้มีกำแพงสูงล้อมรอบทำให้ถูกตัดขาดจากโลกภายนอก ผู้คนที่อาศัยอยู่ในมหานครนี้ล้วนแต่ไม่มี "หัวใจ" และดำเนินชีวิตอย่างสงบสุขไปเรื่อย ๆ ในแต่ละวัน นอกจากนี้ยังมีสัตว์เขาเดียวอาศัยอยู่อีกด้วย
เมื่อ "ผม" เข้ามาในมหานครในสภาพที่ลืมความทรงจำของโลกภายนอกทั้งหมด เขาถูก "นายทวาร" ตัดแบ่ง "เงา" ออก ให้อาศัยอยู่ในหอพักเดียวกับ "ผู้การ" และมอบหน้าที่ให้เป็นนักอ่านฝันที่ห้องสมุดโดยมี "สาวห้องสมุด" เป็นผู้ช่วย เขาใช้เวลาว่างในการทำแผนที่มหานครตามคำไหว้วานของ "เงา" เมื่อได้รับเครื่องดนตรีจากผู้ดูแลโรงไฟฟ้าเค้าก็สามารถรื้อฟื้นความทรงจำเกี่ยวกับเสียงเพลงกลับมา และรู้ว่ามหานครนี้คือสิ่งที่ตัวเขาสร้างขึ้นมาเอง เขานำแผนที่ไปให้เงาตามสัญญาแต่ปฏิเสธที่จะหนีกลับไปยังโลกภายนอก และตัดสินใจที่จะไปอยู่ในป่ากับสาวห้องสมุด
ความสัมพันธ์ของทั้งสองเรื่องคือ เมื่อตัวเอกในแดนฝันทำการชัฟเฟิล (เมื่อเปลี่ยนระบบความคิดเป็นระบบความคิดที่สาม) เรื่องของปลายขอบฟ้าก็เริ่มต้นขึ้น
ตัวละคร
ในแดนฝันปลายขอบฟ้านั้นไม่มีการเรียกชื่อตัวละครแต่อย่างใด แต่ใช้วิธีเรียกตามลักษณะหรือบุคลิกของตัวละครนั้นๆ เป็นวิธีการเขียนโดยปกติของฮารูกิ มูราคามิ
คำสัญญา..ปาฏิหาริย์รัก 2 โลก
คำสัญญา..ปาฏิหาริย์รัก 2 โลก  (きみと、波にのれたら (Kimi to, Nami ni Noretara)) เป็นภาพยนตร์อนิเมะในปี พ.ศ. 2562 ผลิตโดยสตูดิโอ Science Saru และกำกับโดยมาซากิ ยูอาซะ ภาพยนตร์ฉายครั้งแรกในเทศกาลภาพยนตร์แอนิเมชันนานาชาติแอนเนชีเมื่อวันที่ 10 มิถุนายน พ.ศ. 2562 ก่อนจะเข้าฉายในโรงภาพยนตร์ที่ประเทศญี่ปุ่นในวันที่ 21 มิถุนายน พ.ศ. 2562 ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
เนื้อเรื่อง
มุไกมิซุ ฮินาโกะ อายุ 19 ปีย้ายมาอาศัยในเมืองริมทะเลเพื่อเข้าเรียนในวิทยาลัยและสนุกกับการโต้คลื่นอันเป็นงานอดิเรกที่ชื่นชอบโดยไม่คิดมากเรื่องอนาคต เมื่ออพาร์ทเมนท์ที่เธอย้ายเข้าใหม่เกิดเหตุไฟไหม้ เธอได้รับการช่วยเหลือจากฮินาเงชิ มินาโตะ นักผจญเพลิงอายุ 21 ปีผู้รักความเป็นธรรม ฮินาโกะถูกใจบุคลิกที่พึ่งพาได้ของมินาโตะ ทั้งคู่ผูกพันกันเมื่อมินาโตะเริ่มเรียนวิธีโต้คลื่น ทั้งคู่ใช้เวลาร่วมกันและรักกันและกัน แต่วันหนึ่งเมื่อมินาโตะโต้คลื่นระหว่างเกิดพายุก็เกิดเหตุจมน้ำเสียชีวิตระหว่างพยายามช่วยเหลือคน
ฮินาโกะโศกเศร้าต่อการตายของฮินาโตะ แต่แล้ววันหนึ่งเธอก็พบว่ามินาโตะจะปรากฏตัวในน้ำทุกครั้งที่เธอร้องเพลง "Brand New Story" เพลงที่ทั้งคู่มักร้องด้วยกัน เริ่มแรกฮินาโกะมีความสุขที่ได้เจอกับมินาโตะอีกครั้ง แต่ภายหลังเธอก็รู้ว่ามินาโตะไม่อาจไปสู่สุคติจนกว่าฮินาโกะจะยืนหยัดได้ด้วยตนเอง
การฉาย
ภาพยนตร์เข้าฉายในประเทศญี่ปุ่นเมื่อวันที่ 21 มิถุนายน พ.ศ. 2562 มีการประกาศว่าจะเข้าฉายในประเทศจีนในวันที่ 7 สิงหาคม พ.ศ. 2562 แต่ภายหลังได้ยกเลิกการฉายไปก่อนกำหนดฉายห้าวัน
ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
วัดใหม่ทองเสน
วัดใหม่ทองเสน เป็นวัดราษฎร์สังกัดคณะสงฆ์มหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร
ประวัติ
วัดใหม่ทองเสนสร้างขึ้นในสมัยพระบาทสมเด็จพระพุทธเลิศหล้านภาลัย เมื่อปี พ.ศ. 2365 ได้รับพระราชทานวิสุงคามสีมาเมื่อปี พ.ศ. 2371 สร้างโดยพระธรรมอุดม (ถึก) ร่วมกับสมเด็จพระพุฒาจารย์ (โต พฺรหฺมรํสี) ขณะที่ยังดำรงสมณศักดิ์เป็นพระธรรมกิตติ พระธรรมอุดม (ถึก) ประสงค์อุทิศส่วนกุศลให้แก่โยมบิดามารดาของท่านที่ชื่อทองและเสน จึงให้ชื่อว่า "วัดใหญ่ทองเสน" โดยได้สร้างวัดลึกเข้าไปในป่า ที่เป็นไร่สวนในสมัยนั้น ภายหลังได้ขุดเป็นคลองเพื่อต่อเชื่อมออกมาสู่คลองบางซื่อด้านหนึ่งและอีกด้านหนึ่งไปต่อเชื่อมกับคลองบางกระบือ จึงเรียกคลองที่ขุดใหม่นี้ว่า คลองวัดใหญ่ทองเสน (คลองวัดใหม่ทองเสน) แต่เนื่องจากวัดใหม่ทองเสนเป็นวัดใหญ่ ชาวบ้านจึงเข้าใจผิดว่าเป็นสองวัด เรียกสองวัดว่าวัดใหญ่ทองเสนและวัดป่า (ป่าเลไลยก์) คล้ายกับว่าเป็นวัดแฝด
ต่อมาเมื่อสิ้นบุญท่านเจ้าพระคุณทั้งสองแล้ว วัดใหญ่ทองเสนได้กลายเป็นวัดร้าง จนประมาณปี พ.ศ. 2430 ในสมัยพระบาทสมเด็จพระจุลจอมเกล้าเจ้าอยู่หัว วัดร้างแห่งนี้ไม่มีพระภิกษุอยู่ประจำเลยแม้แต่รูปเดียว พระอธิการปั้นได้ตรวจดูสภาพวัด เห็นว่าอุโบสถ หอไตร และวิหาร ทั้งองค์พระป่าเลไลยก์ยังมีความสมบูรณ์ทุกอย่าง ไม่มีอะไรเสียหาย ท่านจึงดำเนินพัฒนาร่วมกับชาวบ้าน วัดใหญ่ทองเสนและวัดป่าเลไลยก์รวมกันแล้วเหลือพื้นที่ไม่ถึง 10 ไร่ ท่านจึงให้รวมเป็นวัดเดียวกันโดยให้ชื่อใหม่ว่า "วัดใหม่ทองเสน"
อาคารเสนาสนะและปูชนียวัตถุ
ภายในวัดมีโบราณวัตถุที่สำคัญ ได้แก่ พระป่าเลไลยก์ แต่เดิมก่อสร้างด้วยปูนปั้นเป็นองค์ลงรักสีดำทั้งองค์ สูง 9 เมตร แต่ปัจจุบันได้บูรณะลงรักปิดทองสีเหลืองทองดูสวยงาม โดยได้สร้างวิหารเป็นรูปสี่เหลี่ยมหรือรูปมณฑปสี่เหลียมไว้เป็นที่ประทับ
พระอุโบสถมีขนาดกว้าง 8 เมตร ยาว 20 เมตร หลังคาสูง 2 ชั้น ยื่นออกมาจากผนังน้อยมาก จึงไม่มีทวยไม้ค้ำรับ ไม่มีช่อฟ้า แต่ตรงขอบยางหลังคาเป็นรูปปั้นลายกนกตลอดแนว หน้าบันพระอุโบสถทำเป็นลวดลายปูนปั้นรูปดอกไม้ประดับด้วยกระจกสีหน้าอุโบสถ อุโบสถมีประตูเดียว แต่ทางด้านข้างทั้งสองข้างทำประตูไว้อีกข้างละหนึ่งประตู ด้านข้างสองข้างมีหน้าต่างข้างละ 5 บาน ด้านหลังพระอุโบสถมีประตูเข้าอีกหนึ่งประตู ภายนอกมีใบเสมาคู่ทำด้วยหิน ซุ้มประตู และซุ้มหน้าต่างเป็นงานปูนปั้น เป็นลวดลายศิลปะจีนผสมบาโรก ภายในอุโบสถประดิษฐานพระพุทธรูปปางมารวิชัย อยู่ในพระอิริยาบถประทับนั่งขัดสมาธิ พระหัตถ์ซ้ายวางหงายบนพระเพลา (ตัก) พระหัตถ์ขวาวางบนพระชานุ (เข่า) นิ้วพระหัตถ์ชี้ลงพื้นธรณี ที่ฐานพระประธานในพระอุโบสถนั้นเป็นลวดลายบัวจำหลักและมีผ้าทิพย์ พระพุทธรูปที่สำคัญอีกองค์คือ พระไสยาสน์ ที่จำลองมาจากวัดพระเชตุพนวิมลมังคลารามราชวรมหาวิหาร ได้เอาผงเสกของหลวงปู่โตไปบรรจุใต้ฐานพระนอนองค์นี้ด้วย
หอไตรสร้างด้วยอิฐถือปูน ตั้งอยู่ทางด้านหลังพระอุโบสถ แต่เดิมได้ชำรุดทรุดโทรมมาก ต่อมาทางกรมศิลปากรได้มาบูรณะซ่อมแซมใหม่ แล้วเสร็จเมื่อปี พ.ศ. 2543 บนบานประตูเป็นลายรดน้ำ ตามผนังและเพดานเป็นลวดลายดอกไม้ ส่วนหอระฆังสร้างด้วยอิฐถือปูนเป็นรูปสี่เหลี่ยม มียอดแหลม
ฟาโรห์คูอิเกอร์
คูอิเกอร์ เป็นฟาโรห์แห่งอียิปต์โบราณที่รู้จักกันเพียงทับหลังหินปูนที่มีคาร์ทูธของพระองค์เท่านั้นที่ค้นพบในอไบดอส โดยฟลินเดอร์ส เพทรีในช่วงต้นคริสตศตวรรษที่ 20 และปัจจุบันตั้งอยู่ที่พิพิธภัณฑ์โบราณคดีและมานุษยวิทยาแห่งมหาวิทยาลัยเพนซิลเวเนีย (อี 17316 เอ-บี ) ข้อมูลเกี่ยวกับพระองค์มีความคลุมเครืออย่างยิ่ง เนื่องจากพระองค์ถูกจัดให้อยู่ไว้อย่างไม่แน่นอนในช่วงระหว่างกลางที่หนึ่งและช่วงระหว่างกลางที่สอง
การจัดระเบียบราชวงศ์
หลังจากการค้นพบทับหลัง เพทรีเชื่อว่าพระนามของพระองค์คือ อูอาเกอร์เร แต่กลับมีข้อสงสัยเกี่ยวกับข้อมูลของพระองค์ และเพียงแค่จัดให้พระองค์อยู่ไว้ในช่วงระหว่างราชวงศ์ที่เจ็ดถึงราชวงศ์ที่สิบสี่แห่งอียิปต์ หลังจากนั้นไม่นาน แกสตัน มาสเปโรได้กล่าวถึงฟาโรห์ผู้ลึกลับในช่วงราชวงศ์ที่หกถึงราชวงศ์ที่สิบเอ็ดแห่งอียิปต์ แม็กซ์ เพียเปอร์ได้อ่านพระนามให้ถูกต้องมากขึ้นว่า คูอิเกอร์ โดยอ้างว่าฟาโรห์พระองค์นี้น่าจะครองราชย์ระหว่างราชวงศ์ที่สิบสามและราชวงศ์ที่สิบแปดแห่งอียิปต์ และลุดวิก บอร์ชาร์ดต์ก็ได้ข้อสรุปแบบเดียวกัน ในขณะที่ในปี ค.ศ. 1907 อองรี โกติเยร์ได้คล้อยตามมาสเปโรแทนและจัดพระองค์อีกครั้งให้อยู่ในช่วงระหว่างกลางที่หนึ่ง เมื่อไม่นานนี้ เดทเลฟ ฟรานเคอ นักไอยคุปต์วิทยาชาวเยอรมันได้เสนอความเก็นเกี่ยวกับ การมีอยู่ของราชวงศ์อไบดอส (ราชวงศ์ของผู้ปกครองท้องถิ่นที่อาจจะปกครองเขตปกครองอไบดอสในช่วงระหว่างกลางที่สองเป็นระยะเวลาสั้น ๆ) โดยเขาจัดให้ฟาโรห์คูอิเกอร์อยู่ในราชวงศ์อไบดอส และเยอร์เกน ฟอน เบ็คเคอราทได้เสนอว่า พระองค์อยู่ในช่วงระหว่างกลางที่สองเช่นกัน ตามคำกล่าวอ้างดังกล่าวมาจากบล็อกจากอาคารในรัชสมัยฟาโรห์เซนุสเรตที่ 2 และถึงแม้ว่าเขาจะยืนยันว่าพระนามฮอรัส เมรุต เป็นของฟาโรห์คูอิเกอร์ ซึ่งอาจจะดูแปลกสำหรับช่วงเวลานั้น ส่วนพระนามฮอรัสดังกล่าวเป็นหัวข้อหลักสำหรับการแสดงที่มาของคิม รีฮอล์ตด้วย: เขาโต้แย้งว่าพระนาม เมรุต นั้นเรียบง่ายเกินไป เมื่อเทียบกับชื่พระนามฮอรัสจากช่วงระหว่างกลางที่สอง ซึ่งมักจะประกอบด้วยคำสองหรือสามคำที่แตกต่างกัน จากนั้น รีฮอล์ตได้เสนอความเห็นว่า ฟาโรห์คูอิเกอร์น่าจะอยู่ในระยะเวลาที่ไม่แน่ชัดในช่วงระหว่างกลางที่หนึ่ง
ราชวงศ์ที่แปดแห่งอียิปต์
ราชวงศ์ที่แปดแห่งอียิปต์ เป็นราชวงศ์ที่ไม่ค่อยทราบข้อมูลจากหลักฐานและเป็นช่วงเวลาที่มีการขึ้นครองราชย์อย่างรวดเร็ว เนื่องจากรัชสมัยฟาโรห์แต่ละพระองค์นั้นค่อยข้างสั้นในช่วงต้นศตวรรษที่ 22 ก่อนคริสตกาล ซึ่งอาจมีที่ศูนย์กลางอำนาจอยู่ในบริเวณเมมฟิส ราชวงศ์ที่แปดมีอิทธิพลขึ้นในช่วงเวลาที่เรียกว่าจุดสิ้นสุดของสมัยราชอาณาจักรเก่าหรือจุดเริ่มต้นของสมัยช่วงระหว่างกลางที่หนึ่ง โดยพระราชอำนาจของฟาโรห์กำลังเสื่อมลง ในขณะที่ผู้ว่าการท้องถิ่นหรือผู้ปกครองท้องถิ่นกลับมีความสำคัญมากขึ้นเรื่อย ๆ จนทำให้รัฐอียิปต์ก็กลายเป็นรัฐระบบศักดินาอย่างสมบูรณ์ ถึงแม้ว่าจะมีความสัมพันธ์ใกล้ชิดระหว่างฟาโรห์แห่งเมมฟิสและผู้ปกครองท้องถิ่นที่มีอำนาจ โดยเฉพาะอย่างยิ่งในคอปโตส แต่ในที่สุดแล้วราชวงศ์ที่แปดถูกโค่นล้มอำนาจ โดยผู้ปกครองท้องถิ่นเฮราคลีโอโพลิสและผู้สถาปนาราชวงศ์ที่เก้าแห่งอียิปต์ขึ้น ราชวงศ์ที่แปดในบางครั้งถูกรวมกับราชวงศ์ที่เจ็ดที่ขึ้นปกครองก่อนหน้านี้ เนื่องจากไม่มีหลักฐานทางโบราณคดีเกี่ยวกับราชวงศ์ที่เจ็ดแห่งอียิปต์ ซึ่งอาจจะเป็นราชวงศ์ที่ถูกสมมติขึ้นมา
นักไอยคุปต์วิทยาพิจารณาว่า ราชวงศ์ที่แปดขึ้นมาปกครองอียิปต์เป็นระยะเวลาประมาณ 20–45 ปี และมีการเสนอช่วงเวลาหลายช่วงต่างกัน เช่น ระหว่าง 2190–2165 ปีก่อนคริสตกาล, ระหว่าง 2181–2160 ปีก่อนคริสตกาล , ระหว่าง 2191–2145 ปีก่อนคริสตกาล , และระหว่าง 2150– 2118 ปีก่อนคริสตกาล
หลักฐานจากสมัยราชอาณาจักรใหม่
หลักฐานทางประวัติศาสตร์สองชิ้นที่สามารถสืบอายุไปได้ถึงสมัยราชอาณาจักรใหม่ที่ปรากฏพระนามชองฟาโรห์จากราชวงศ์ที่แปดแห่งอียิปต์ หลักฐานที่เก่าแก่ที่สุดในสองชิ้นและหลักฐานทางประวัติศาสตร์หลักในราชวงศ์ที่แปด คือ บันทึกพระนามกษัตริย์แห่งอไบดอส ซึ่งบันทึกขึ้นในรัชสมัยของฟาโรห์เซติที่ 1 โดยปรากฏพระนามในรายการที่ 40 ถึง 56 ของบันทึกพระนามฯ ซึ่งบันทึกไว้ระหว่างช่วงเวลาระหว่างจุดสิ้นสุดราชวงศ์ที่หกของสมัยราชอาณาจักรเก่าและจุดเริ่มต้นราชวงศ์ที่สิบเอ็ดของสมัยราชอาณาจักรกลาง นอกจากนี้ พระนามฟาโรห์เหล่านี้แตกต่างจากที่ทราบกันในราชวงศ์ที่เก้าและราชวงศ์ที่สิบ ซึ่งไม่มีพระนามใดปรากฏอยู่ในบันทึกพระนามแห่งอไบดอส ด้วยเหตุนี้ พระนามในรายการที่ 40 ถึง 56 ของรบันทึกจึงถูกกำหนดให้อยู่ในราชวงศ์ที่เจ็ดและแปด
หลักฐานจากสมัยราชอาณาจักรใหม่ชิ้นอื่น ๆ ที่เกี่ยวข้องกับราชวงศ์ที่แปด คือ บันทึกพระนามกษัตริย์แห่งตูริน ซึ่งบันทึกขึ้นในรัชสมัยของฟาโรห์รามเสสที่ 2 ได้คัดลอกมาจากหลักฐานก่อนหน้านี้ ซึ่งตามที่นักไอยคุปต์วิทยา คิม รีฮอล์ตได้แสดงให้เห็น บันทึกดังกล่าวมีร่องรอยความเสียหายที่มากและอยู่ในสภาพที่ย่ำแย่ นอกจากนี้ บันทึกพระนามกษัตริย์แห่งตูรินยังได้รับความเสียหายอย่างหนัก จนไม่สามารถอ่านได้โดยง่าย ปรากฏพระนามทั้งหมดสามพระนามอยู่บนเศษบันทึกปาปิรุส ซึ่งอาจจะระบุถึงฟาโรห์จากราชวงศ์ที่แปด พระนามเหล่านั้นเป็นของฟาโรห์เนทเจอร์คาเร ซิพทาห์ อีกพระนามหนึ่งที่ไม่สามารถอ่านได้ และพระนามสุดท้ายเป็นของฟาโรห์กาคาเร ไอบิ พระนามฟาโรห์ในรายการที่ห้าสิบสามบนบันทึกพระนามกษัตริย์แห่งอไบดอส ดูเหมือนว่าจะมีช่องว่างสำหรับพระนามอีกสอง หรือสาม พระนามก่อนถึงจุดสิ้นสุดของราชวงศ์ตามที่บันทึกไว้ในบันทึกพระนามฯ ซึ่งชี้ให้เห็นว่าส่วนที่เสียหายไปของบันทึกพระนามแห่งตูรินอาจจะบันทึกพระนามฟาโรห์ ซึ่งปรากฏในบันทึกพระนามกษัตริย์แห่งอไบดอสในรายการที่ห้าสิบเอ็ดถึงห้าสิบห้า เนื่องจากบันทึกพระนามกษัตริย์แห่งตูรินได้เว้นพระนามของฟาโรห์เก้าพระองค์แรก โดย ดับเบิลยู. ซี. เฮย์ส คิดเห็นว่า มันสมเหตุสมผลที่ชาวอียิปต์อาจแบ่งราชวงศ์ที่เจ็ดและแปดออกจากกัน ณ จุดนี้
หลักฐานจากสมัยราชวงศ์ทอเลมี
นักบวชชาวอียิปต์นามว่า มาเนโท ได้บันทึกประวัติศาสตร์ของอียิปต์ในช่วงศตวรรษที่ 3 ก่อนคริสตกาลที่เรียกว่า แอจิปเทียกา (Aegyptiaca)  แต่งานเขียนของเขากลับสูญหายไป และมีเพียงงานเขียนที่เขียนขึ้นในภายหลังของนักเขียนสามคนเท่านั้นที่ได้อ้างอิงมาจากงานเขียนของมาเนโท และน่าเสียดายที่หลักฐานทั้งสามชิ้นนี้กลับนำมาศึกษานั้นได้ยากมาก ตัวอย่างเช่น มักจะเขียนขัดแย้งกันเอง เช่นเดียวกับกรณีของนักประวัติศาสตร์โบราณสองคนนามว่า เซกตัส จูเลียส แอฟริกานัส และยูเซเบียสแห่งซีซาเรีย ซึ่งเป็นที่อ้างอิงงานเขียนแอจิปเทียกาที่บันทึกเกี่ยวกับราชวงศ์ที่เจ็ดและแปด โดยแอฟริกานัสได้บันทึกว่าราชวงศ์ที่เจ็ดประกอบด้วยฟาโรห์ 70 พระองค์ที่ขึ้นมาปกครองในช่วงระยะเวลา 70 วัน ณ เมมฟิส และราชวงศ์ที่แปดประกอบด้วยฟาโรห์จำนวน 27 พระองค์ที่รวมเวลาการครองราชย์เป็นเวลา 146 ปี อย่างไรก็ตามยูเซเบียสได้บันทึกว่าในช่วงราชวงศ์ที่เจ็ดมีฟาโรห์ห้าพระองค์ที่ขึ้นมาปกครองในช่วงระยะเวลามากกว่า 75 วัน และราชวงศ์ที่แปดประกอบด้วยฟาโรห์ห้าพระองค์ที่รวมเวลาปกครองเป็นเวลา 100 ปี ส่วนที่ว่าฟาโรห์ 70 พระองค์ที่ปกครองในช่วงระยะเวลาเจ็ดสิบวัน ถูกพิจารณาว่าเป็นฉบับที่ถูกต้องที่เกี่ยวกับราชวงศ์ที่เจ็ดของมาเนโท แต่ไม่น่าจะใช่บันทึกที่เป็นข้อเท็จจริงของประวัติศาสตร์ แต่ส่วนนี้ถูกตีความว่า ฟาโรห์ในสมัยนี้ปกครองในระยะเวลาที่สั้นอย่างยิ่ง และการใช้จำนวนฟาโรห์ 70 พระองค์นั้นอาจจะเป็นการเล่นสำนวนในข้อเท็จจริงที่ว่านี่คือราชวงศ์ที่เจ็ดของมาเนโท เนื่องจากมาเนโทไม่ได้ให้หลักฐานทางประวัติศาสตร์ที่แท้จริงในช่วงเวลานี้ และไม่ปรากฏหลักฐานทางโบราณคดีที่เกี่ยวข้องราชวงศ์ที่เจ็ด นักไอยคุปต์วิทยาหลายคนจึงโต้เถียงว่าราชวงศ์ที่เจ็ดเป็นราชวงศ์ที่สมมติขึ้นมา ซึ่งเกี่ยวข้องกับราชวงศ์ที่แปด และในปัจจุบันเห็นพ้องต้องกันอย่างกว้างขวางว่า การคาดการณ์ของมาเนโทที่เกี่ยวข้องระยะเวลานั้นเป็นการคาดการณ์ที่เกินความเป็นจริงที่ไปสูงอย่างมาก
การสิ้นสุดสมัยราชอาณาจักรเก่าและการตกสู่ความโกลาหล
ตามแบบแผน ราชวงศ์ที่แปดได้ถูกจัดให้เป็นราชวงศ์แรกของสมัยช่วงระหว่างกลางที่หนึ่ง เนื่องจากลักษณะรัชสมัยที่ค่อนข้างสั้นของฟาโรห์ตลอดจนหลักฐานชั้นต้นร่วมสมัยที่กระจัดกระจาย ซึ่งบ่งบอกถึงความเสื่อมโทรมของราชอาณาจักรจนไปนำสู่ความโกลาหล การพิจารณาหลักฐานทางโบราณคดีใหม่เมื่อเร็ว ๆ นี้ได้แสดงให้เห็น ความต่อเนื่องอย่างมากระหว่างราชวงศ์ที่หกและราชวงศ์ที่แปด ดังนั้น ฮราช์ต ปาปาเซียน นักไอยคุปต์วิทยาได้เสนอความเห็นว่า ควรมองว่าราชวงศ์ที่แปดเป็นช่วงสุดท้ายของสมัยราชอาณาจักรเก่าแทนที่จะเป็นราชวงศ์ที่หกแห่งอียิปต์